b'\n_START_ARTICLE_\nDrago Kekanovi\xc4\x87\n_START_PARAGRAPH_\nDrago Kekanovi\xc4\x87 (Bratuljevci, Po\xc5\xbeega, 1947.), knji\xc5\xbeevnik._NEWLINE_\xc5\xa0kolovao se u Lu\xc4\x8dincima, Po\xc5\xbeegi i Osijeku, gdje je zavr\xc5\xa1io srednju tehni\xc4\x8dku \xc5\xa1kolu arhitektonsko-gra\xc4\x91evinskog smjera, te u Zagrebu, gdje je diplomirao na Filozofskom fakultetu, grupe Jugoslavenski jezici i knji\xc5\xbeevnost i Komparativna knji\xc5\xbeevnost. Od 1985. stalno je zaposlen kao dramaturg i urednik u Dramskom programu Hrvatske televizije. Jedan je od najistaknutijih srpskih knji\xc5\xbeevnika u Hrvatskoj, odnosno jedan od naijistaknutijih hrvatskih knji\xc5\xbeevnika srpskoga podrijetla. Pripovjeda\xc4\x8d, romanopisac, dramski pisac i neosporni intelektualac (tematski opseg njegove proze vezan je za prostor zavi\xc4\x8dajne Slavonije i Zagreb, u najve\xc4\x87em dijelu reflektira sudbinu srpskih, ali i hrvatskih protagonista u drugoj polovini dvadesetog vijeka) koji je svjestan spomenutih okolnosti i, reklo bi se, da te okolnosti ugra\xc4\x91uje s visokom svije\xc5\xa1\xc4\x87u u svoju literaturu. Najpoznatiji mu je dio opusa ipak onaj najraniji, kada se svojim prvim novelama i zbirkom pri\xc4\x8da Mehanika no\xc4\x87i, spisi (1971) istaknuo kao prominentni pripadnik knji\xc5\xbeevnog nara\xc5\xa1taja "borhesovaca", tj. "hrvatskih fantasti\xc4\x8dara".'